Διαχρονικές αλλαγές στις γνώσεις των εφήβων σχετικά μετα σεξουαλικώς μεταδιδόμενα νοσήματα:
Creators: name: Μοιρασγέντη, Μαρία Κλεάνθους
Publisher: name: Aristotle University of Thessaloniki
Year: 2009
Subjects: Hiv/aids
Ηπατίτιδα Β
Σεξουαλικώς μεταδιδόμενς λοιμώξεις
Εφηβοι
Αγωγή σεξουαλικής υγείας
Γνώσεις
Hepatitis B
Sexually transmitted infections
Adolescents
Prevention
Sexual health education

description: Οι γνώσεις των εφήβων για τις Σεξουαλικώς Μεταδιδόμενες Λοιμώξεις (ΣΜΛ) και κυρίως το HIV/AIDS αποτελούν ένα θέμα που συγκεντρώνει το ενδια-φέρον πολλών ερευνητών σε όλο τον κόσμο. Ένα γενικότερο συμπέρασμα που προκύπτει παγκοσμίως είναι ότι οι έφηβοι έχουν σχετικά καλό επίπεδο γνώσεων, αλλά πολλές λανθασμένες αντιλήψεις που σχετίζονται με την μετά-δοση και την προφύλαξη από αυτές. Η μετάδοση με το φιλί, τη χρήση της τουαλέτας ή το τσίμπημα του κουνουπιού είναι κάποιες από τις λανθασμένες αντιλήψεις για την μετάδοση, ενώ η μονογαμία και η αποχή κάποιες για την προφύλαξη από το AIDS και τις άλλες ΣΜΛ. Δεδομένα για αντίστοιχο ελληνικό πληθυσμό είναι σπάνια. Η παρούσα μελέτη διερευνά τις γνώσεις και την ύπαρξη διαχρονικών αλλαγών στις γνώσεις των έφηβων μαθητών σε σχέση με τις ΣΜΛ.ΜΕΘΟΔΟΙ: Σε κάθε σχολικό έτος από το 1998 – 1999 μέχρι το 2005 – 2006, ζητήθηκε από όλους τους μαθητές της Ά Λυκείου, ηλικίας 15 – 16 ετών, του Λυκείου Τριανδρίας, να συμμετέχουν στην έρευνα και κανείς δεν αρνήθηκε. Όλοι συμπλήρωσαν το ερωτηματολόγιο που τους διανεμήθηκε πριν από την παρέμβαση και τελικά συγκεντρώθηκαν 794 ερωτηματολόγια τα οποία και επεξεργάστηκαν.ΑΠΟΤΕΛΕΣΜΑΤΑ: Από την περιγραφική ανάλυση προέκυψε ότι οι έφηβοι του δείγματός μας έχουν σχετικά καλό επίπεδο γνώσεων, αλλά πολλές λανθα-σμένες αντιλήψεις. Ένα ακόμη σημαντικό εύρημα που προέκυψε είναι ότι τα κορίτσια έχουν υψηλότερο επίπεδο γνώσεων και λιγότερες λανθασμένες αντι-λήψεις από τα αγόρια. Στο μοντέλο της πολυπαραγοντικής ανάλυσης για τις λανθασμένες αντιλήψεις, βρέθηκε ότι το επίπεδο εκπαίδευσης της μητέρας τις επηρεάζει σε μεγαλύτερο βαθμό από όλες τις άλλες ανεξάρτητες μεταβλητές που συμπεριλήφθηκαν στο μοντέλο. Τέλος, όσον αφορά τις διαχρονικές αλλα-γές στις γνώσεις, αυτές δεν υπάρχουν.ΣΥΜΠΕΡΑΣΜΑΤΑ: Απαραίτητος ο σχεδιασμός και η εφαρμογή προγραμ-μάτων αγωγής υγείας για ασφαλή σεξουαλική συμπεριφορά που να καλύ-πτουν τις ανάγκες των εφήβων και να διαλευκάνουν τις λανθασμένες αντιλή-ψεις τους ως προς την μετάδοση και την προφύλαξη από τις ΣΜΛ.
description: Many researchers in the world were very interested in the investigation of the degree of knowledge that adolescents have about Sexually Transmitted Infections (STIs) and mainly HIV/AIDS. A general conclusion worldwide is that adolescents have a relatively good level of knowledge, but a lot of misconceptions which are related to the transmission and protection from the STIs. Transmission by kissing, using the same toilet or through the sting of mosquito are some of the more important misconceptions about transmission, while monogamy and abstention are the more important for protection against AIDS and other STIs.Data about Greek population are scarce. This study investigates the degree of knowledge and the existence of diachronic changes in the knowledge of adolescents students concerning STIs.METHODS: Every school year from 1998 - 1999 up to 2005 - 2006, all students of 15 - 16 years old, in the High School of Triandria, were asked to participate in the research and no one denied. All of them supplemented the questionnaire that was distributed before the intervention and finally 794 questionnaires were assembled and processed.RESULTS: The results of the descriptive analysis showed that adolescents had a relatively good level of knowledge, but a lot of misconceptions. An important finding was that girls had higher level of knowledge and fewer misconceptions than boys. The linear regression model for misconceptions revealed that the level of mother’s education influences them more than any other independent variable that was included in the model. Finally, with regard to the diachronic changes in knowledge, none were found. CONCLUSIONS: The planning and implementation of sexual health programs that would cover the needs of adolescents is essential, in order to clear their misconceptions about the transmission and protection from STIs.